ועדת הכספים, כנסת 20, פרוטוקול מספר 686, 2017-03-30 11:30

משה גפני: תקנות מס ערך מוסף (תיקון), התשע"ז-2017: הסדרת שיעור אפס על אחסנת דלק שניתן עד היום לקצא"א.

משה גפני: ממתי נודע לכם שנגמר הזיכיון לקצא"א?

<גיא גולדמן: אנחנו יודעים את זה כבר כמה חודשים.

משה גפני: אז למה זה מגיע יומיים לפני שאנחנו יוצאים לפגרה?

משה גפני: היה צריך להביא את זה בזמן.

<גיא גולדמן: אתה צודק.

<גיא גולדמן: תקנה 12א(ב) לתקנות מע"מ נותנת שיעור 0 לחברת קצא"א על אחסנת דלק שמיוצא מישראל.

<גיא גולדמן: התקנה מפנה לחוק זיכיון צינור הנפט.

<גיא גולדמן: שטר הזיכיון פקע, לכן נוצר צורך לחדש את התקנה.

<גיא גולדמן: בהזדמנות הזאת אנחנו נותנים שיעור 0 שניתן עד היום לקצא"א לחברות נוספות שמאחסנות דלק שמיוצא מישראל.

<גיא גולדמן: הקטגוריה היא שירות שניתן לתושב חוץ.

<אפרת נחלון: זה לא רק לקצא"א, זה לכל מי שעוסק בתחום הזה של אחסון.

משה גפני: מי למשל?

<אפרת נחלון: תש"ן.

משה גפני: מי עוד?

משה גפני: לחברת תש"ן היה קודם?

<אפרת נחלון: לתש"ן לא היה.

משה גפני: אז למה נותנים עכשיו?

<שי דותן: נותנים תנאים הוגנים לכל מי שעוסק בתחום.

<אפרת נחלון: חשוב לנו שתהיה את הפעילות הזאת.

<אפרת נחלון: אנחנו חושבים שלצורך המשך קיומה של הפעילות הזאת נדרש תיקון התקנות.

<אפרת נחלון: אנחנו רוצים שהפעילות הזאת תהיה, בין אם על ידי חברה x, בין אם על ידי חברה y.

משה גפני: מה היה עד היום?

<אפרת נחלון: עיקר הפעילות של אחסון היה של קצא"א, לא של תש"ן.

משה גפני: ולא הייתה תחרות?

<אפרת נחלון: הייתה קצת, כי תש"ן גם עסקה בתחום הזה.

משה גפני: אתם מנצלים את העיתוי שבו יש את כל השינוי בכל מה שנעשה בקצא"א כדי להכניס את תש"ן לתחרות שווה?

משה גפני: זה מה שאתם עושים?

<גיא גולדמן: זה לא רק את תש"ן, אלא כל חברה נוספת שבעתיד תעשה את אותה פעילות.

משה גפני: כמה כסף זה?

משה גפני: כמה המדינה משקיעה בזה?

<שי דותן: עשרות מיליוני שקלים.

משה גפני: זה שווה?

<שי דותן: כן.

<שי דותן: אנחנו רוצים לעודד את הפעילות הזאת.

<שי דותן: במע"מ זה יוצא מיליונים בודדים, אולי 10 מיליון, תלוי באיזה היקפים מדובר.

<שי דותן: זה לא סכומים אדירים.

משה גפני: מה עוד חוץ מתש"ן?

<אפרת נחלון: כל חברה שתרצה להיכנס ולעסוק בתחום.

משה גפני: מה קיים?

<אפרת נחלון: אנחנו יודעים על תש"ן ועל קצא"א.

<גיא גולדמן: צריך לזכור שזה רק דלק שמיוצא מישראל.

<גיא גולדמן: תש"ן מאחסנת עוד הרבה דלקים שנצרכים בישראל.

<גיא גולדמן: מדובר פה בדלק שמיוצא מישראל.

<גיא גולדמן: אלה שירותים שניתנים לתושב חוץ.

<גיא גולדמן: המטרה היא להפוך את ישראל ליעד אטרקטיבי לחברות זרות לאחסן בה.

משה גפני: גם דרך תש"ן.

<גיא גולדמן: בדיוק, תחנת מעבר למדינה אחרת.

משה גפני: נעבור לנושא של היפוך החיוב בתחום הזהב למניעת תופעות של חשבוניות פיקטיביות.

משה גפני: מה אתם עושים בזהב?

<שי דותן: התקנה הזאת קיימת בתחום פסולת המתכת.

<שי דותן: אלה שעוסקים בפסולת מתכת קונים את הפסולת מאנשים פרטיים שלא יכולים להמציא להם חשבוניות מס.

<שי דותן: כדי לא לשלם ערך מוסף ומס הכנסה גבוה הם מתכסים בחשבוניות פיקטיביות.

משה גפני: מה אתם מבקשים שנאשר?

<שי דותן: שנכניס אבקה ופסולת של מתכת לתקנה, על-מנת שהלקוח יוציא חשבונית מס עצמית עבור הרכישות האלו.

<שי דותן: ככה לא יהיה לו תמריץ להצטייד בחשבוניות פיקטיביות.

<שי דותן: אנחנו רוצים לבטל את התמריץ הזה.

משה גפני: רק הקונה יצטרך לתת?

<שי דותן: רק הקונה ידווח.

<שי דותן: הספקים נעלמים מהתמונה, כי מרבית הספקים הם אנשים פרטיים, הם לא יכולים להמציא ללקוח חשבונית מס.

<שי דותן: הלקוח, בגלל שיש לו ערך מוסף חיובי גבוה, מתפתה להקטין אותו בחשבוניות מס פיקטיביות, גם לעניין מע"מ, גם לעניין מס הכנסה.

<גיא גולדמן: אנחנו מבקשים להוסיף פרטי מכס נוספים לתקנה שקיימת כבר עכשיו.

<שי דותן: על פסולת מתכת.

משה גפני: שהספק לא יצטרך לתת חשבונית, רק הלקוח.

<שי דותן: נכון.

<שיר שפר: רק אם הוא עוסק.

<שי דותן: ברור.

משה גפני: ואם הקונה הוא לא עוסק?

<גיא גולדמן: אדם פרטי לא מתעסק עם חשבוניות, הוא מחוץ למערך המע"מ.

<גיא גולדמן: המוכר מוציא חשבונית במקרה כזה.

<גיא גולדמן: אם העוסק בתחום הזהב מוכר לאדם פרטי, הוא יוציא חשבונית.

משה גפני: הלקוח הפרטי עדיין יהיה עם החשבוניות.

<גיא גולדמן: אני לא יכול להכניס אנשים פרטיים למעגל המע"מ.

משה גפני: אתה רוצה למנוע שיהיו לו חשבוניות.

משה גפני: מה תעשה במקרה הזה?

<גיא גולדמן: אני יכול להעביר את החיוב לקונה אך ורק אם הוא עוסק.

משה גפני: מה קורה אם הקונה הוא איש פרטי?

<גיא גולדמן: אין מענה לזה.

משה גפני: לא פתרתם את כל הבעיה.

<גיא גולדמן: פתרנו את רובה המכריע.

משה גפני: זה המצב?

<גיא גולדמן: כן, זה המצב.

<שי דותן: אין רמאויות מיסים.

משה גפני: אם הלקוח הוא לא עוסק, חזרת למוכר.

<גיא גולדמן: אתה צודק.

<גיא גולדמן: זה גם מה שאמרתי לאנשי המקצוע.

<גיא גולדמן: הם אמרו שפתרון לבעיה בין עוסקים פותר את רובה המכריע.

<גיא גולדמן: אתה צודק שאם אותו עוסק מוכר לאדם פרטי, אנחנו נשארים עם הערך המוסף.

משה גפני: הוא יכול להוציא חשבוניות פיקטיביות.

<גיא גולדמן: זה הפתרון שאפשר לתת.

משה גפני: אתם לא מציעים פתרון.

<גיא גולדמן: אי אפשר לתת פתרון.

<גיא גולדמן: אני לא יכול להעביר חיוב לאדם פרטי.

משה גפני: אין פתרון ברגע שהוא מוכר את זה לאדם פרטי.

משה גפני: אם הוא מוכר לאדם פרטי, הוא צריך להוציא חשבונית.

משה גפני: החשש שהוא יוציא חשבוניות פיקטיביות נשאר במקרה הזה.

משה גפני: אתם יכולים להגיד שזה מעט מקרים.

<גיא גולדמן: בדיוק, זו כמות מקרים זניחה.

<גיא גולדמן: בדרך כלל מדובר במוכרים לעוסקים.

משה גפני: כמה זה עולה?

<שי דותן: אנחנו חוסכים עשרות מיליוני שקלים.

משה גפני: יש כל כך הרבה פיקטיבי?

<גיא גולדמן: כן.

<שי דותן: זה שוק שצובר תאוצה.

<שי דותן: ייצוא הזהב ב-2016 עמד על כמעט 180 מיליון דולר.

<שי דותן: זה היקף השוק הזה.

<שי דותן: אלה שקונים פסולת מתכת ותכשיטים שבורים מייצאים את זה.

משה גפני: איפה הבעיה?

<שי דותן: הם מבקשים חשבונית פיקטיבית כשהם קונים מהלקוח.

משה גפני: מה ההיקף הזה?

<שי דותן: הם לא משלמים הרבה.

משה גפני: כמה אתם מעריכים שהתקנה הזאת תמנע?

<גיא גולדמן: יש עשרות תיקי חקירות בשנה בתחום הזה.

משה גפני: בכמה מקרים מגיעים למסקנה שהם עשו את זה פיקטיבי?

משה גפני: תיקי חקירה עוד לא אומר כלום.

<שי דותן: החוקרים לא סתם פועלים, הם יוצאים בעקבות מידע.

<שיר שפר: אנחנו סבורים שאין סיבה לשנות את כותרת השוליים, אלא רק למחוק את המילה "פסולת".

<שיר שפר: הפסקה הראשונה תישאר, רק ייכתב בה: בכותרת השוליים המילה "פסולת" - תימחק.

<גיא גולדמן: מקובל.

<גיא גולדמן: 1.

<גיא גולדמן: בתקנות מס ערך מוסף, התשל"ז-1976 (להלן – התקנות העיקריות), בתקנה 6ז – (1) בכותרת השוליים המילה "פסולת" – תימחק.

<גיא גולדמן: (2) במקום "ו-85.48.1000" יבוא "85.48.1000, 71.08.1000, 71.09, 71.12.9100 ו-71.18.9010".

<שיר שפר: אחד, צריך לסדר את המספור בסדר כרונולוגי, ושתיים, חסרות נקודות.

<גיא גולדמן: בסדר גמור.

משה גפני: תוסיפו את הנקודות.

<גיא גולדמן: תיקון תקנה 12א.

<גיא גולדמן: 2.

<גיא גולדמן: בתקנה 12א(ב) לתקנות העיקריות, במקום פסקה (3) יבוא: "(3) כי הנכס שלגביו ניתן השירות הוא דלק אשר יובא לישראל לשם אחסנתו או הולכתו בצנרת, לרבות פריקתו, טעינתו והוספת תוספים, ובלבד שהנכס יוצא בפועל; לעניין זה "דלק" – נפט גולמי ותזקיקיו, למעט גז פחמימני מעובה (גפ"מ) כהגדרתו בצו הבלו על דלק (הטלת בלו), התשס"ד-2004".

<שיר שפר: אני רק רוצה לוודא שמדובר בשימור המצב הקיים והרחבתו, שלא מדובר בהחמרה אלא בהטבה.

<גיא גולדמן: נכון.

<גיא גולדמן: את התקנה הראשונה נרצה להחיל 30 יום מיום הפרסום, לא מיידית.

משה גפני: למה?

<גיא גולדמן: כדי לתת לציבור הרלוונטי זמן להיערך לכך.

משה גפני: באיזה תאריך נגמר הזיכיון?

<אפרת נחלון: הוא נגמר ב-25 במרץ.

<אפרת נחלון: היום הראשון בלי הזיכיון הוא 26.3.2017.

<שיר שפר: תקנה 1 היא 30 יום מיום הפרסום, תקנה 2 מיום הפרסום.

משה גפני: את תקנה 2 לא עושים רטרואקטיבי.

משה גפני: תקנות מס ערך מוסף (תיקון), התשע"ז-2017, עם השינויים שנעשו, כולל הנושא של התחילה לגבי הסעיף הראשון – 30 יום מיום הפרסום.

משה גפני: מי בעד אישור התקנות, ירים את ידו?

משה גפני: בעד – פה אחד

משה גפני: נמנעים – אין